[B:21a]rtsa bdun gyi dkyil 'khor du jo bo lugs kyi dbang rdzogs pa/ rdo rje mi 'khrugs pa lha bcu gsum gyi dkyil 'khor du dbang rdzogs pa/ chos dbyings gsung dbang gi dkyil 'khor sgo bzhi sbrag lha grangs nyi brgya dang nyi shu rtsa dgu'i dkyil 'khor du dbang / spyod pa'i rgyud rnam snang mngon byang gi dkyil 'khor sgo sum sbrag lha brgya dang bcu dgu'i dkyil 'khor du dbang rnams dang / rdor dbyings nas 'di'i bar gyi yig cha s [A:62]mdzad pa'i lung / yang yo ga'i chos 'byung gru rdzings kyi lung dang / yo ga'i TI ka yid bzhin nor bu'i steng nas lung bshad rgyas par gsan zhing / nyid kyis mdzad pa'i zhes bya ba'i steng nas bshad pa dpyis phyin par gsan te/ mdor na rnal 'byor rgyud 'di skor gyi phyag khrid/ gar dbyangs/ thig la sogs pa ma tshang ba med par gnang bas chos 'di pa la mkhas shing mi 'jigs pa'i spobs pa brnyes pa yin no/ /de ltar chos skor 'di dag yongs su rdzogs par gnang ba'i mtha' rten du/ "da ni chos bdag po'i lag tu 'phrod pas bsam pa tshim mo" zhes rgyal tshab tu mnga' gsol gzengs bstod dang bcas te/ 'i dbang bum dus 'khor nas bshad pa'i phyag tshad dang mthun pa bum chu'i rgyun dang bcas pa/ 'i phyag gzom byang chub shing las grub pa'i dus 'khor gyi phur pa/ kha TwAM ga gzhan yang rab gnas kyi bye brag bum sman skam tshang ma/ hor dril/ hor chol sogs sngags chas kyi khyad nor mang po'i gnang [A:63]skyes bzang po dgyes par bstsal zhing / rgyal po chen po rnams thos sras zhi drag gi rjes su gnang ba yang gsan no/ /